
Jenny Crestian-Finies i su yunan tin añanan kaba ta traha pan den fòrnu na ‘Nos Zjilea’. Jenny a sá di traspasá su konosementu di traha pan 
na su yunan Jessy i Lupita. Riba e foto por mira di robes pa drechi Rashida (nieta), Jessy (yu), Jenny i Lupita, tambe yu, djasabra mainta na 
‘Mi Zjilea’, Mangazina di Rei. 


ABUZU DI BEWAKER 


Trahadónan di pan na ‘Nos Zjilea’ 


Cancer 
Breast 


AWARENESS MONTH 
Cancer 
Breast 


Tin asina tantu kos 
pa hasi, i asina poko 
kos hasi. 

KRALENDIJK – Un 
haf di karga nobo na Bo- 
neiru ta kondusí na kosto 
di transporte mas abou. Sí 
e ekonomisashon di kosto 
ta kondusí tambe na kosto 
mas abou di mantenshon 
di bida pa e habitantenan 
di e islanan, no ta garan- 
tisá. Tambe mas aleu mes- 
ter hasi investigashon na e 
efektonan riba naturalesa 
i medioambiente. Esaki e 
osina sentral di plani- 
kashon, CPB, ta indiká den 
un rapòrt. 
Entidat Públiko Boneiru 
a pidi CPB pa mira na e 
análisis di e kostonan ko- 
munitario, MKBA, ku tin 
pa e plan di haf di karga na 
Boneiru. E MKBA akí a 
studia e kostonan di un haf 
di karga nobo kompará ku 
su efekto riba e ekonomia, 
naturalesa i ambiente di 
biba. Den e segundo opi- 
nion akí, CPB ta mira te 
kon leu MKBA ta duna un 
bon imágen di e kostonan 
di gastunan di e diferente 
alternativanan. 
Awor tantu barku di 
karga komo barku di turista 
ta mara na e wafnan den 
sentro di Kralendijk. Pa e 
transporte di kònteiner pa 
Boneiru, tin mester di un si- 
tio èkstra na Kòrsou. Esaki 
ta sòru pa tempu di entrega 
largu i kosto haltu. 
E MKBA a investigá 
dos lokalidat nobo pa a- 
tendé i transporte di karga, 


e tereno di WEB i e tereno 
ku BOPEC ku na 2021 a bai 
fayit. 
E investigadónan di e 
MKBA ta mira ku un haf 
nobo sigur tin efekto riba e 
manera mas lihé ku e kòn- 
teinernan ta alkansá Bonei- 
ru. E kostonan di transporte 
tambe ta baha. E kon- 
sekuensia pa naturalesa i e 
efektonan di e parti físiko 
importante riba e biodi- 
versidat i koral den Laman 
Karibe, segun CPB ta pidi 
pa mas elaborashon den e 
reportahe di efekto riba me- 
dioambiente, MER. Ei nan 
mester bai mira tambe kon 
por kompensá e konsekue- 
nsianan akí. 
Ken ta bai probechá di e 
kostonan di transporte mas 
abou, segun CPB ainda no 
ta konosí. Ta e pregunta sí 
e Bonerianonan ta bai pro- 
bechá, sí e preisnan di kon- 
sumo ta baha, òf e mundu 
empresarial ta bai gana èk- 
stra plaka. 
E repartishon ta dependé 
di kuantu konkurensia tin i 
kua maneho tin den e trans- 
porte di karga pa e isla, en 
bista di e hafnan i elabo- 
rashon di merkado i kiko ta 
bai palabrá ku Entidat Púb- 
liko Boneiru. CPB ta indiká 
ku mester hasi bon afsprak 
tokante e maneho di haf i 
merkadeo ku ta hunga un 
ròl importante pa e desi- 
shon di tokante un haf nobo 
i no despues numa. 
Bo tabata sa ku yunan i hóbennan te ku 25 aña 
di edat, ku a pèrdè un òf tur dos mayor biba na 
Hulanda Karibense, tin derechi riba un pago di 
AWW. 


E unidat SZW di RCN ta paga e kontribushon aki pa asina yuda kubri 


gastunan di estudio i kosto di bida. 


Pa haña AWW, bo mester hasi un petishon. Pa yunan menor di 18 aña, e 


kuidadó òf mayor por hasi e petishon. 


Pa sa mas di esaki, tira un bista riba www.rijksdienstcn.com. 


AWW penshon di 
huérfano 


Haf nobo no ta garantia 
pa produkto mas barata 

KRALENDIJK- “E kos 
aki tin mi kansá. Tur luna 
ta meskos, mi ta haña mi 
salario hopi lat. Bo no sa ki 
dia e sèn ta pasa. Mi ta keda 
puntra na kantor, mi tambe 
tin kos di paga”, un bewak- 
er ta splika BONERIANO. 
E ta preferá di keda anóni- 
mo, pa miedu di represaya. 
E situashon aki no ta un 
fenómeno. Vários kolabora- 
do den e sektor di vigilan- 
sia, pues bewaker ta aserká 
BONERIANO, komo me- 
dio di komunikashon ankra 
den pueblo, splikando e 
situashon fèrfelu na trabou. 
No solamente risibi salario 
muchu lat ta un problema, 
pero tambe riba base regu- 
lar un bewaker ta traha 16 
ora òf mas pa dia. Den al- 
gun kaso, e trahadó ta fada 
i tuma retiro for di trabou. 
Hopi bia despues ku e situ- 
ashon a eskalá i yega na un 
punto di rabia i konikto. 
Otronan ta keda den servi- 
sio, apesar di ta konsiente 
di e abusu laboral ku ta tu- 
mando lugá. Lógikamente 
pa motibu di nesesidat. 
Segun Cherel Kwidama, 
presidente di Federashon 
General di Trahadónan di 
Boneiru (AFBW) esaki no 
ta algu deskonosí. “Mi por 
asta bisa bo nòmber di e 
kompania. Kiko ta pasando 


ABUZU DI BEWAKER 


den e sektor aki? Tin hopi 
kompania di ‘bewaking’, ku 
ta kompanianan misterioso. 
Un hende ta tuma un trabou 
na un hotèl, anto e ta bus- 
ka un par di hende pa nan 
traha pa bewaker p’e. E kos 
aki ta kompletamente for di 
òrdu”, e ta splika. Kwidama 
ta enfatisá ku riba nos isla 
tin 3 sektor problemátiko, 
esta horeka, konstrukshon i 
sektor di vigilansia. Sinem- 
bargo komo sindikato nan 
no por hasi hopi mirando 
ku e trahadónan no ta bai 
aliá. “Nan ta aserká mi 
riba kaya i konta tur nan 
doló. Ora mi bisa nan bini 
na grupo bin inskribí i bira 
miembro, niun ta bin. Tur 
hende tin miedu.” E ta bisa 
ku hustamente e miedu aki 
ta sostené e situashon den 
kual inhustisia i abusu la- 
boral ta tuma lugá. “E klase 
trahadó tin miedu. Nan 
mester tuma un desishon. 
Hisa nan karson i mara nan 
faha.” E ta sigurá ku e mie- 
du aki ta innesesario, i ta 
paralisá e trahadó den e lu- 
cha pa su propio desaroyo. 
“Ya nos a proba kaba e for- 
sa sindikal. Sindikatonan 
di USIBO a demonstrá kon 
nos ta atendé ku kolonia- 
lismo i dunadónan di tra- 
bou. Bewakernan mester 
úni i e dunadó di trabou ta 


kita man fo’i nan. E dunadó 
di trabou sa ku individual 
e por mata bo pero ora bo 
ta kolektivo e tin doló di 
kabes. ‘Nos mataran por 
separado’”, Kwidama ta 
amplia. Algun siman pasá 
durante un rueda di prensa 
AFWB i USIBO a atvertí 
den kaso di abusu laboral 


lo hasi nòmber di e kompa- 
nia, pues e dunadó di tra- 
bou públikamente konosí. 
Aworakí no ta otro. Mester 
menshoná ku Kwidama a 
duna BONERIANO nòm- 
ber di e kompania spesíko 
aki, denunsiando asina e 
dunadó di trabou aki ku ta 
trata su trahadónan inhus- 


tamente. 
Sinembargo nos no a 
logra haña reakshon di ge- 
rensia di e kompania. “Mi 
ta spera tur trahadónan den 
sektor di ‘bewaking’ lo uni 
i bira miembro di AFBW, 
p’ami por para e bagamun- 
derianan aki”, Kwidama ta 
enfatisá. 


KRALENDIJK- Porn 
habitantenan di Boneiru, 
Sint Eustatius i Saba ta bai 
haña un mínimo sosial dig- 
no i ekivalente na esun di 
Hulanda. Konforme anun- 
sio di gobièrnu Hulandes, 
benesionan sosial i suèldu 
mínimo lo bai oumentá 
konsiderablemente, entran- 
te promé di yanüari i promé 
di yüli 2024. 
Ku e resultado positivo 
aki na fabor di e habitan- 
tenan di islanan BES, e 
kaso den korte ku Unkobon 
a entamá kontra Estado Hu- 
landes anteriormente, a al- 


UNKOBON ta suspendé kaso kontra Hulanda 


kansá e kompromiso i ophe- 
tivo ku UNKOBON tabata 
deseá. Preshon di e publi- 
sidat na Hulanda relashoná 
ku e kaso hudisial kombiná 
ku kaida di gobièrnu hu- 
landes, a kondusí na ase- 
lerashon di e desishon polí- 
tiko. Den konsulta estrecho 
ku abogado di UNKOBON, 
señora Channa Samkalden, 
UNKOBON a disidí pa 
suspendé e kaso den korte 
kontra Estado Hulandes. 
Konsekuentemente e trata- 
mentu oral ku mester a 
tuma lugá dia 23 di novèm- 
ber 2023 den korte na Den 


Haag, lo no bai tuma lugá 
mas. 
Konforme 
rekomen- 
dashonnan den rapòrt di 
Commissie Sosiaal Mini- 
mum Caribisch Nederland 
(Komishon Thode) suèldu 
mínimo lo keda dení en- 
trante promé di yüli na $ 
1.750pa luna i e mínimo so- 
sial lo ta 85% di esaki. Ai- 
nda mester ehekutá un kan- 
tidat di medida menshoná 
den e rapòrt. Ta esensial pa e 
empresarionan wòrdu kom- 
pensá susientemente pa e 
kostonan laboral kresiente 
di moda ku nan por karga 


e oumento salarial i no bira 
víktima di esaki. Komishon 
Thode a rekomendá algun 
medida frankeá mas, mane- 
ra servisio públiko pagabel, 
introdukshon di supsidio 
pa hür i krèsh grátis. Tur 
esakinan mester keda de- 
saroyá i ehekutá mas lihé 
posibel. 
Esaki ta pèrkurá pa in- 
seguridat si e medidanan 
nesesario no keda ehekutá 
na tempu sigur ku den 2024 
lo tin un gabinete nobo na 
Hulanda. Pa tal motibu 
UNKOBON ku pospone- 
mentu ta mantené su pre- 


shon riba polítika hulandes 
i no ta kanselá ainda e kaso 
den korte. 
Unkobon ta sumamente 
satisfecho ku stipulashon di 
e mínimo sosial i e medi- 
danan publiká. 
Despues di 13 aña por- 
n tur habitante di islanan 
BES por bai partisipá na e 
nivel di prosperidat i ku lo 
bai kombatí pobresa ekas- 
mente. Último añanan hopi 
organisashon a traha i kon- 
tribuí pa logra e resultado 
aki. 
UNKOBON ta gradisí 
nan tur di kurason. 


KRALENDIJK 
– 
Kantante André Hazes ta 
traha riba muzik nobo na 
Boneiru, despues ku e úl- 
timo periodo na Hulanda 
tambe e tabata hopi okupá 
ku grabashon di muzik 
nobo. 
Esaki por saka afó for 
di entre otro un mensahe 


riba Instagram di e kan- 
tante, riba kua por mir’é 
huntu ku entre otro Mo- 
nique Westenberg, riba un 
yate den bahia di Kralendi- 
jk. “E último lunanan mi a 
traha duru ku e huéspetnan 
akí pa haña e zonido ku ta 
hasí mi felis i traha un al- 
bùm di kua mi ta orguyoso 


André Hazes ta traha riba muzik 
nobo na Boneiru 


di dje. Boso reakshonnan 
tabata hopi positivo i p’esei 
mesora nos a bolbe bai den 
e kampo di skirbimentu pa 
kontinuá. Mágiko di loke 
nos tin huntu den e stu- 
dio,” Hazes ta skirbi. E 
kantante ta primintí tam- 
be ku dentro di poko e ta 
bolbe bini kui muzik nobo. 

POLÍTIKA 


Mi a mira ku korant 
BONERIANO a skirbí to- 
kante e kaso di Clark ku 
Mariadal. Pero mi pregun- 
ta ta. Ta den un repúblika 
di banana so e kosnan aki 
por ta posibel. 
Tin un keho entregá 
kontra un kompania ku a 
keda sin entregá material 
ku a paga p’e. Anto e doño 
dje kompania aki ta bira 
diputado di nansa? Kon 
ta POSIBEL ku gezag 
ta laga e hende aki hura- 
mentá komo diputado? Ta 
siegu Gezag ta? Òf Gezag 
ta hunga ròl di Pontius Pi- 
latus? 
Gezag kier pa Bonaire 
keda dominá riba mapa 
komo un pais sin eskrú- 
pulo? Gezag por a bis’é 
warda su kaso bini kla 
promé ku e postulá su mes 
komo diputado. Paso esaki 
ta toka integridat di Gezag 
tambe! 
Den pasado el a keda 


arestá pa maltrato di su 
èks-kasá. E akusashon- 
nan aki a kai pasobra a 
menasá e muhé, pon’é 
bou di preshon p’e hala su 
deklarashon aden? Awe ta 
keda sin entregá material 
ku a paga p’e. Ta duna tur 
indikashon ta un hende a- 
sosial esaki ta? Kon Nina 
Den Heyer, un muhé ku 
a bira víktima di violen- 
sia doméstiko, ta bai duna 
un hòmber batidó di muhé 
sosten? Nina ta kere ku e 
hòmber aki ku tin e parti 
di plaka lo laga plaka lòs 
pa defendé muhé batí pa 
hòmber? Ku kua kara 
Clark ta bai hasi apertura 
ku Nina na sentro di ako- 
hida pa hendenan víktima 
di violensia den Antriol 
Pabou? 
Tin hende ta lubidá. 
Pero un korant tin e deber 
di habri wowo di pueblo, 
pasobra tin sierto kosnan 
ku ta prohibí pa lubidá 


K R A L E N D I J K - 
Despues ku e Kolegio Ehe- 
kutivo nobo ku ta konsistí di 
DP/MPB- (min.) a sinta, por 
tende ku ta bai dun’e bene- 
sio di duda. Mi a pensa riba 
e ponensia; mi ta pensa, mi 
ta duda, pues mi ta eksistí, 
di René Descartes. Esaki ta 
niká ku bo por duda den 
tur kos pero bo no por duda 
ku bo ta eksistí. Mi ta trese 
e siguiente ehèmpel di- 
lanti. Nolly komo dosente, 
Gezaghèber i presidente 
di Kolegio Ehekutivo no 
ta duda ku e a duna sinku 


konsehal i dos diputado lès. 
Tin tambe tres hóben den e 
kadena hudisial i tres abo- 
gado hóben i e remplasante 
di Nolly ku sigur a konosé 
´Nolly komo dosente. Kon- 
sehal Wout no ta pòrnada a 
bisa Mener i no presidente. 
Tur ta pertenesé na hóben- 
nan ku pensamentunan riba 
maneho, 
funshonamentu 
di demokrasia, hustisia i 
organisashon di komuni- 
dat ku ta distinto di e gru- 
po bieu ku su siguidónan. 
Ami no ta duda den Nolly 
E miembronan di MPB, un 


partido di hóben, ku a ban- 
doná MPB no ta pa motibu- 
nan ideológiko ku ta sosial 
-kristian pero mas bien a 
base di ekspreshon perso- 
nal a duda den lider di MPB 
i a kondusí na un guera den 
famia i nan a aliá na e gru- 
po kòrá. 
Mi ta duda den e maneho 
di Elvis i su buèltanan stra- 
ño, pero mi no ta duda ku 
ta danki na Elvis, ku ayudo 
di personanan ku konosé 
demokrasia ku awe tin e ola 
di tantísimo hóben den po- 
sishonnan klave, maske tur 


no ta MPB. Mester duna 
Caesar loke ta di Caesar. 
Ta di aploudí ku Hennyson 
Thielman a komprondé ku 
hóbennan, inkluso Jolin- 
da Craane, awor ta den e 
sentro di poder i a duna di 
konosé ku e ta dispuesto pa 
kontribuí ku Kolegio Ehe- 
kutivo nobo. 
Awor ta na Hennyson 
pa aseptá ku komo hóben 
e a aktuá kabes abrí i per- 
hudiká otro. Ta e momentu 
pa e reformá MPB i evitá 
mas guera familiar i keda e 
partido di hóbennan i trese 


e mensahe ku polítika bieu 
ku atake personal i difa- 
mashon di kontrinkantenan 
hóben den polítika no ta 
konta mas. 
E hóbennan aki sigur 
lo hari e atakanan baho di 
e klase bieu i esnan ku ta 
sigui nan bou di e preteksto 
ku ta krítika konstruktivo. 
Mi speransa ta ku ta bini un 
gezaghèber nobo i hóben. 
Nos hóbennan studiá lo 
keda ku nan kos di “Bal- 
dadi” ku ta un sumpiña den 
wowo di e bieunan ku nan 
“Yalursheit” . 


KRALENDIJK -- Du- 
rante e reunion di Kon- 
seho Insular 24 di òktober 
e partnernan di koalishon 
Demokrat, M21 i Frakshon 
rolijk, a anunsiá osial- 
mente kua ta e diputadonan 
ku ta keda instalá. E diputa- 
donan ta Clark Abraham, 
Anjelica Cicilia i Nina den 
Heyer. 
E mes anochi, Abraham 
i Cicilia, a huramentá komo 
diputado. Dentro di poko 
den Heyer ta huramentá 
komo diputado, despues di 
nalisashon di su trabou 
aktual na OCW. 
E nombramentu i hura- 
mentashon ta en konekshon 
ku e petishon di e partner- 
nan di koalishon di dia 20 
di òktober. A tuma tur e 
pasonan nesesario, inkluso 
investigashon di kredensial. 
Den e petishon ta referí 
tambe na e akuerdo di ko- 
alishon, kaminda tin pará 
ku e gobièrnu nobo na un 
manera hustu i duradero ke 
hasi e diferensia pa habitan- 
tenan di Boneiru. 
Durante e promé re- 
union di Kolegio Eheku- 
tivo, konforme artíkulo 2 
di e reglamentu di òrdu, a 


stipulá e repartishon di kar- 
tera komo lo siguiente: 
Gezaghebber: 
- Órden públiko i 
siguridat. 
- Kombatimentu di 
kalamidat. 
- Elekshon. 
Diputado Clark Abra- 
ham: 
- Direktorado di 
Maneho i Sosten. 
- Direktorado di Su- 
pervishon i Mantenshon di 
Lei. 
- Bienestar di ani- 
mal. 
- Asuntunan 
ekonómiko, 
inkluyendo 
turismo. 
- Maneho di deporte 
i asuntunan deportivo. 


Diputado Anjelica Ci- 
cilia: 
- Direktorado di Pl- 
anikashon i Desaroyo. 
Diputado Nina den He- 
yer: 
- Direktorado di Ko- 
munidat i Kuido. 
Na momentu di ousen- 
sia di un di e mandatari- 
onan e remplaso ta reglá di 
e siguiente forma. Na mo- 
mentu di ousensia, diputa- 
do Abraham ta remplasá 
diputado Cicilia. Diputado 
Cicilia ta remplasá diputa- 
do den Heyer. Diputado den 
Heyer ta remplasá diputado 
Abraham, kaminda geza- 
ghebber ta e remplasante pa 
Supervishon i Mantenshon 
di Lei. 


Opinion di Arthur Sealy: 
“Ta e momentu pa e reformá MPB 
i evitá mas guera familiar” 


LESADÓ TA OPINÁ 
Repúblika di 
Banana? 


Repartishon di kartera 

KRALENDIJK – Awe 
djaluna anochi pa 8'or Bo- 
naire.tv ta pasa un pro- 
grama Herensia spesial de- 
diká na Dulia (Yùfrou Du) 
Dortalina, kende a fayesé 
resientemente na Tilburg, 
Hulanda, kaminda el a biba 
hopi aña. Bonaire.tv ta riba 
Flamingo TV kanal 23 i 
kanal 80 di Telbo. 
Den e programa aki 


Sophia (Duchi) Theodora- 
Christiaan ta papia tokante 
Du su aktividatnan pa mu- 
cha muhénan hóben di An- 
triol den añanan sinkuenta 
i sesenta. 
Sarifa de Jongh-Obersi 
ta rekordá Du komo mae- 
stra di yoga, konosí komo 
Dayananda. Sarifa i su 
mama, komo praktikan- 
tenan di yoga, a konosé e 


otro parti di bida di Du. Te 
na último e tabatin kontak- 
to ku Du. 
Un otro invitado den e 
programa ta Nalda Manuel, 
ku ta papia ámplio riba Du 
komo lider di Filomena- 
groep. 
Du a nase, lanta i biba na 
Antriol komo úniko yu di 
Kechi i Lita Dortalina. El a 
traha komo maestra na Ma- 
ria Goretti Bewaarschool 
huntu ku entre otro Sophia 
(Duchi) 
Theodora-Chris- 
tiaan. Du tabata hopi aktivo 
tambe den añanan sesenta 
komo lider di AMG, grupo 
di scouting pa mucha muhé. 
Den añanan setenta Du 
a habri e sentro di yoga 
Cit Ananda. Su nòmber 
di maestro di yoga tabata 
Dayananda. 
E programa spesial aki 


Awe nochi 8'or na Bonaire.tv 
Herensia spesial dediká na Du Dortalina 


di Herensia ta sera ku un 
poema deklamá pa Munje 
Oduber-Winklaar, kende a 
lanta konosé Du djaserka. 


Ta midi ku dos midí 


Entrante promé di yanüari 2024 tur mandatario riba nivel desentral bou 
di kua un diputado di un entidat públiko ta kai, ta obligá di presentá un 
asina yamá deklarashon di kondukta (na hulandes VOG) pa asina por 
keda nombrá komo tal. Esaki ta regla den e lei pa promové integridat i 
funshonamentu di e gobièrnu lokal. 
For di deklarashon di kondukta por saka afó ku si e futuro mandatario 
tin un historial hudisial ku ta representá un opheshon pa e por funshoná 
komo tal riba nivel lokal. 
BONERIANO a bin komprondé ku ora solisitá pa un deklarashon di kon- 
dukta, ta bai investigá si ta èksistí delitonan registrá riba nòmber di e 
solisitante ku por ta un riesgo pa e funshon pa kua a pidi e deklarashon 
di bon kondukta. 
Den su edishon di dia 26 di òktober 2023 BONERIANO a kuestioná 
e integridat di diputado Abraham pa loke ta trata e disputa di klechi di 
kama ku personalmente el a haña su mes aden ku Fundashon Mariadal, 
te ku e fundashon a haña su mes obligá di tuma pasonan legal kontra 
Abraham. 
BONERIANO a remarká i puntra tambe kon ta posibel ku tòg diputado 
Abraham a risibí un deklarashon di bon kondukta, tumando na kuenta ku 
el a keda kondená i entretantu tin un karchi penal. 
E bosero di Ministerio Públiko pa motibu di privasidat no por a bai den 
detaye di e ingredientenan di e proseseo i kon e investigashon a kana 
den e kaso spesífiko aki. BONERIANO mas ku klaro a aserká e geza- 
ghèber interino ku ta responsabel pa e proseso i e tampoko no kier a bai 
den detaye, pero simplemente a trese dilanti ku Abraham a kumpli ku e 
kriterionan i el a risibí su deklarashon di bon kondukta. E gezaghèber 
interino tampoko no kier a detayá e kriterionan lokual ta pone nos pensa 
ku e proseso apartentemente no ta mashá transparente i ta lanta sierto 
sospecho i interogante. 
E lei pa promové integridat i funshonamentu di e gobièrnu lokal, sin 
kita afó, ta aplikabel pa Caribe Hulandes tambe. Nos a sigui investigá e 
asuntu i BONERIANO a keda dirigí na e wèpsait di e instituto ku yama 
‘JUSTIS’. JUSTIS ta kai bou di e Ministerio di Hustisia i Seguridat i ta e 


outoridat ku ta skrin persona i organisashonnan, usando informashon ku 
solamente ta disponibel pa gobièrnu. E ta analisá e informashon i ta for- 
ma un opinion pa loke ta trata e integridat di persona- i organisashonnan. 
JUSTIS tambe tin un asina yamá ‘VOG-CHECK’, kaminda un persona 
ku tin ambishon pa okupá un funshon públiko, manera un diputado, por 
averiguá kon grandi e chèns ta pa e por haña un deklarashon di bon 
kondukta. JUSTIS ta remarká sí ku e VOG-CHECK en kuestion ta indi- 
kativo. 
Tumando na kuenta ku diputado Abraham, apesar di su karchi penal, por 
a haña su deklarashon di bon kondukta, nos a disidí di yena e datonan 
penal di Abraham pa wak kiko lo sali afó. BONERIANO a yena e promé 
dato ku ta e edat ku ta ‘di mas ku 23 aña’, siguí pa e motibu ku ta pidi e 
deklarashon ku ta un funshon públiko (diputado), si e tin un karchi penal, 
pa kiko e tin un karchi penal ku ta maltrato simpel (eenvoudige mishan- 
deling). 
E wèpsait ta pidi tambe si a keda detené i e kondená ku a dikta, den e 
kaso di diputado Abraham ta 98 dia. Tambe ta pidi e fecha ku a duna e 
kondena. Nos a pone ku ta 28 i febrüari 2018. 
A base di e informashon introdusí e wèpsait ta duna indikashon ku e 
chèns pa haña un deklarashon di bon kondukta pa fungi, den e kaso aki 
komo diputado, ta hopi abou. 
Ku tòg diputado Abraham a haña un deklarashon di bon kondukta ta 
indiká ku den kaso di integridat na Hulanda i den Caribe Hulandes apa- 
rentemente ta midi ku dos midí loke ta sumamente kondenabel i ta mina 
e konfiansa ku pueblo mester tin den su sistema demokrátiko, institu- 
tonan i su mandatarionan. BONERIANO ta di opinion ku gezaghèber in- 
terino mester duna kuenta i rason ta kon diputado Abraham a yega na su 
deklarashon di bon kondukta i no bini ku un splikashon fofo ku a kumpli 
e kriterionan. Pueblo ta èksigí un splikashon, si mester di e Minister di 
Hustisia mes, pasobra mañan ku Dios ke kiko lo pasa ku Wan Bimba si 
e tin karchi penal ku ta indiká agreshon, entrada ilegal i hostigashon? 
BONERIANO lo sigui vigilá e situashon aki ku wowo di falki ku ta hole 
faboritismo. 

HUSTISIA 


KRALENDIJK- Sigur por konsiderá e dia habrí na Korte, komo un éksito. Komuni- 
dat a reakshoná entusiasmá riba invitashon di Korte di Hustisia. Por a nota espesial- 
mente hopi mayor huntu ku nan yunan. E potrètnan ta duna un impreshon. 
Dia habrí na Korte 

HUSTISIA 


KRALENDIJK- 
Por 
konsiderá djabièrnè 27 di 
òktober 2023 komo un dia 
importante pa Hustisia. E 
dia aki a instalá e hues pe- 
nal di Boneiru. Ku esaki 
hues mr. Eline Groenedaal 
a bira e promé hues penal 
ho di nos isla. “Banda di ta 
envolví sosialmente, mi ta 
kere ku un hues mester por 
skucha bon i ta empátiko. 
Hustisia mester ta hustu. 
Mi ke men, no solamente 
e desishon mester ta hustu, 
sino tambe e prosedura. Mi 


Instalashon hues penal 


ta haña importante pa hen- 
de den sala di korte sinti ku 
a skucha nan. Ku nan por a 
konta nan historia promé ku 
a tuma un desishon. E tipo 
di hues ei mi ke ta. Konektá 
ku e sosiedat aki na Bonei- 
ru. Rèspèt pa e komunidat 
manera e ta akinan, i pa e 
diferensianan kultural. I 
skucha. Tambe lo mi hus- 
ga, esei ta mi trabou. I lo 
mi no ta di akuerdo ku tur 
hende i no tur hende lo ta di 
akuerdo ku ami. Pero lo mi 
skucha. Mi ta e promé hues 


penal di Boneiru. Mi ta or- 
guyoso i kontentu”, tabata 
parti di e spich di hues mr. 
Groenedaal. 
Banda di su instalashon 
riba mesun dia a huramen- 
tá i introdusí Christopher 
Frans i Maritza Valdink 
komo hues suplente riba 
nos isla. Ku esaki Korte 
Komun di Hustisia a logra 
haña 2 persona lokal, ku 
anidat pa nos kultura i ko- 
nosementu di nos idioma. 
E potrètnan ta duna un im- 
preshon di e dia festivo aki. 

KATAN 
DOBLA 
SIN 
KIBRA! 


HÒMBER TA 
KEDA HÒMBER 


Kon bo por tin suerte ku hòmber ku bo mes ta kana buska hòmbernan 
marka Imbrufen, Aspirin, Calpol bin kas kun’é? Hòmbernan ku henter dia 
kier buska sasiamentu di set mainta, mèrdia, atardi anochi, sin duná bo 
pordon, blo papia pantomima” E piesa ei ta dal bon!” Ora bo bai skucha 
e pieza, e letranan no ta siñá bo nèt nèt nada. Hòmbernan ku ta biba riba 
Facebook, ku Whatsupp, blo laba outo, komosifuera ta den outo nan ta 
biba, sin sa mes ku bo ta èksistí. Of ta sinta hunga Playstation traha hòl 
den bo kanapé enbes di lanta nan sintatorio buska kos pa drecha rondó 
di kas! A yega tempu pa bo fiha riba e papinan ku ta bisa: “warda mi tuma 
kontakto ku kas i despues mi ta duna bo kontesta”, “Ik vraag mijn vrouw 
eerst”. Of “Tengo que consultar con mi esposa”. Pero nò, bo ta blo wak 
hòmbernan LV, GUCCI, NIKE, esnan ku ta bisa:" Ken amiiiiiii muhé no ta 
manda riba mi suaaaaaaaa! T’ámi ta paga e … akí! Te ko ku mi bisa t'e 
ko’i tin ku pasa den mi lugá! Anto ora bo wak ariba wak abou, bo ta biba 
si bou di su dak, pero ta bo ta paga tur kos o mas kos ku nan ku ta grita, 
paso ta bistimentu so a keda nan niun kos mas! 
KATAN ku e amiga no tabata ni mei ora sintá. Ku a yega un hòmber ku 
un barika di serbes, mondi den su pechu, kabei mannan rozjé, su barika 
ta mas grandi ku e bala di baygon di plèstik, ku bientu ta kita for di man 
den laman manda awa blou. E tabata hole manteka ku Dios di ta basta. 
Su man a bai saku kue un tarheta golden paga kuné, i bira bisa mi amiga: 
"Het is warm!" Mi amiga a bira wak su barika promé, ku e wak su kara, 
duda pa respondé. Wèl.... E kokoti man ku m’a dale kuné riba su rud’í pia 
a zona asina duru, ku e e hòmber mes a bolbe bisa:" Hebben jullie last 
van muggen? Kua sangura ki ocho kuarto, ta pa mi amiga habri su lep re- 
spondé, pasobra bo no sa unda bo suerte ta! Malu malu ta mandé tambe 
bai Venezuela bai chupa vèt, ‘wax’ e mondinan den su pechu òf yena su 
kara ku Botox pa saka “liña di behes”, manera hopi ta hasi ora nan haña 
penshonado tapa nan bainá! 


Katan despues di un siman pisá di trabou a opta pa bai sinta na bar, aya 
na Karels. Katan a invitá un amiga, pasobra esaki ta buskando un pai 
nobo. E amiga aki a divorsiá kasi 15 aña pasá. Dia e a divorsiá e tabatin un 
yu di 4 aña. Tur e tempu i añanan ku a sigui e a dediká na e yu. Ta masha 
hòmber bon a aserk’é, pero e no tabata kier a kuminsá un aventura nobo, 
pa despues e kibra. I tur e tempu e a keda ta kuri p’e hòmbernan. Alafin 
e yu a krese bira dams, konosé un papi, i den ménos ku dos aña nan a 
kasa hisa nan bela bai biba na Hulanda. Lubidá mes ku mama mester di 
atenshon. KATAN a splika e amiga akí, ku ora bo ta un muhé ku trabou, 
outo, kas, plaka na banko i bon edukashon, bo mester ta un poko mas 
kouteloso den lokual ku bo ta buska pa kompaño. Si ta un papi bo ta wak, 
pa bin drumi, lanta serka bo, basha bo ku amor. Bo no mester tin muchu 
eksigensia. Pasombra ta un hòmber na hür mi shon mester manera m’a 
lanta skucha den mi bario. Pero si ta un machu bo ta buska pa kana kun’é 
man tené i pa presenté serka amiganan, i ku por sinta den un ambiente 
papia di ekonomia, siensa, i deporte, kambionan riba arianan ekonómiko, 
ku no ta bebe fuma lastra bo kara abou, òf basha bo kas abou, òf bati bo 
outo den muraya, kere Katan, bo tin ku kambia bo strategia. Si, bo mester 
ta poko mas diskreto i kouteloso. 
Pa di promé bo mester bishitá lugánan kaminda hende di taya ta bishitá. 
Si nunka bo no a hunga gòlf ni sa kiko ta gòlf, bai sinta den e bar di re- 
sortnan kaminda gòlfista ta bai. Pasobra gòlf ta un deporte karu. Pues 
esnan ku ta praktiké mester tin lazjan. I no ta importá mi ku e parse zumbi 
katochi. Pasó bo no mester parí yu tòg kun'é! Bo no por ta keda kome 
pan ku pindakas spar plaka sin alsa bo nivel di bida o bai dilanti! Si nunka 
bo no a ni drenta boto, tampoko kore den yate, mi shon….amigaaaaa ta 
jachthaven bo tin ku bai sinta bebe un kòfi, hunga ròl, lesa un revista di 
merkadeo i invershon den propiedat inmobil maske bo no sa un pataka! 
Bo no por lanta mainta kumpra un pan na chino bin sinta kome bo so, ta 
na Marriott bo tin ku bai desayuná den nan terasa, òf na Delfins, sikiera 
un biaha pa luna, pasobra bo no sa unda bo suerte ta. Anto si ta Happy 
Hour bo kier bai, bo tin ku bai aya na Plaza. Of na e fiesta privánan na 
Sorobon, ki mishi bo den Cuba ta lora pia bande tres'or di mardugá ku e 
mes koleganan ku djaluna bo ta bolbe topa na trabou ku boka di baf i kaña 
riba bo? Level up Sis! KATAN ta kere ku asta ora bo ta kana, ta den aria 
di Sta Barbara, Sabadeco, Republiek, Bona Vista, òf Sabal Palm bo tin 
ku kana, wak ku bo no ta dal den kualke ehekutivo ku a sali ku su kachó 
poné pupu pafó. KATAN tin mashá problema ku e muhénan ku ta bisa 
ku nan no tin suerte ku hòmber. Pero ta nan mes ta kana hisa porkeria! 


Programanan di Bonaire.tv 
TELBO kanal 70 
Flamingo TV kanal 23 


12.00 Aktualidat: 
Robby Beukenboom 
13.30 Aki Boneiru: 
Nemencio 'Bubu' Beaumont 
14.30 Herensia: 
Hermengildo Justino Cicilia 


16.00 Herensia: 
Narciso Silberie 
17.00 Dokumental: 
Antriol - Den Tera Pa Antriol 
18.30 Herensia: 
Sandra Jacques Salomons 
19.30 Puerto Latino: 
Luis Zárraga 


20.00 Herenisa Spesial: 
Yùfrou Du 
21.30 Aki Boneiru: 
Apertura Fontein 
22.30 Herensia: 
Hermengildo Justino Cicilia 


Djaluna 30 òktober 2023 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


Reflekshon di siman 
KUA BOS BO TA SIGUI? 
“Mi karnénan ta tende Mi bos, i Mi konosé nan, i nan ta 
siguiMi;” Juan 10:27(BS) 
Bo tabata sa ku den nos mente tin dos bos ta batayá? Kua di 
nos no tabatin e lucha ei den nos mente, kaminda pensam- 
entunan negativo ta batayá kontra pensamentunan positivo? 
Bo tabata sa ku tin 2 fuente ku ta influensiá nos pensamen- 
tunan. 
1. Bos di e enemigu. E ta supla kosnan negativo pa kibra 
nos spiritu i nos moral. E ta un bos ku ta siega nos manera 
di pensa, i ta pone mentira nos dilanti pa nos kere. Ta e bos 
di satanas; e enemigu di nos alma. E ta un gañadó i tata di 
mentira. Hesus a bisa: “Boso ta di boso tata e diabel… Ki ora 
ku e papia un mentira, e ta papia for di su mes naturalesa, 
pasobra e ta un gañadó i e tata di mentira” Juan 8:44. 
2. Bos di Dios. Esei ta e Bos ku e persona ku a aseptá Kristu 
den su kurason, komo su Salbador personal, ta skucha. Ta 
un bos di Speransa. Hesus a bisa: “Mi karnénan ta tende Mi 
bos, i Mi konosé nan, i nan ta siguiMi;” Juan 10:27. 


E bos di Hesus ta yuda nos distinguí bon for di malu, bèrdat 
for di mentira. E ta guia nos pa tuma desishonnan sabí i pa 
biba na pas ku otro. Hesus ta papia konstantemente ku nos 
a traves di Su Palabra. Su bos ta “bos di Speransa”. 
Kua bos bo ta sigui awe? E bos di mentira òf e bos di Hesus? 
Miralda Paula-Frans 


Produkshon PGM 

Rento Fun Drive N.V. ta un kompania konosí na Boneiru ku awor ta ofishalmente 
rekonosé pa ROA CN pa duna guia na studiantenan di MBO. Nan por guia studi- 
antenan di turismo i negoshi. Sigui ku e bon trabou. 


Mas kompania rekonosé 


KRALENDIJK – Ainda 
no tin mashá speransa ora ta 
trata di pasashi na un preis 
mas abou ku ta e kaso awor 
akí pa habitantenan di entre 
otro Boneiru, St. Eustatius i 
Saba. Esaki por dedusí for 
di kontestashon di Mini- 
ster di maneho di pobresa, 
partisipashon i penshun, 
Carola Schouten i Sekre- 
tario di Estado Alexandra 
van Huelen, di Ministerio 
di Interior i Relashonnan di 
Reino, durante un konfe- 
rensia di prensa djabièrnè 
atardi. 
Gabinete Rutte a men- 
shoná aparte di un oumentu 
signikante pa loke ta sala- 
rio mínimo i otro benesio 


ku mester mehorá forsa di 
kompra di siudadanonan, 
mester traha tambe riba 
bahamentu di kosto. Den e 
konteksto akí, ta bai pone 
disponibel un kantidat di 
sèn pa pone riba pia un 
sistema di transporte pú- 
bliko na Boneiru, di akue- 
rdo ku un publikashon di 
Bonaire.nu. 
“Nos sa ku e preisnan 
di pasashi pa bula entre e 
islanan ta un fuente di pre- 
okupashon pa hopi habitan- 
te,” asina Schouten a bisa. 
Sinembargo, ni Schouten ni 
van Huelen por a raportá 
nada konkreto tokante es- 
fuersonan pa en realidat 
logra preisnan mas abou pa 


pasashi di avion. 
Habitantenan di Boneiru 
mester paga mas ku 200 
dòler pa un pasashi ida i 
buèlta pa Kòrsou. Pa habi- 
tantenan di St. Eustatius i 
Saba, e kostonan ta mas di 
300 dòler pa un buelo bai 
bin pa St. Maarten di apé- 
nas 15 minüt. 
Ya pa kasi dos aña, ha- 
bitantenan di St. Eustatius i 
Saba por hasi uso di un ser- 
visio di fèri ku ta kore entre 
St. Maarten, St. Eustatius 
i Saba i tambe pa e isla di 
St. Kitts. Ounke ku bas- 
tante hende di St. Eustatius 
i Saba ta hasiendo uso di e 
fèri Makana te asina leu, 
ta di warda wak sí esaki ta 
sigui meskos, ora e supsidio 
ku ta konta pa e promé dos 
aña di operashon di e fèri 
yega su n. 
Un rapòrt di e asina 
yamá Komishon Hartman, 
bou liderato di e anterior 
direktor di KLM Peter 
Hartman, a hasi un reko- 
mendashon pa supsidiá un 
kantidat limitá di pasashi 
pa aña pa habitantenan di 
e islanan algun aña pasá. 


KRALENDIJK 
– 
Djasabra 
mainta 
dife- 
rente miembro di Kiwanis 
Club Kralendijk i Keyclub 
Kibrahacha, a bini huntu 
pa un akshon di limpiesa 
na kosta banda di Willem- 
storen. 
E aktividat a tuma lugá 
den kuadro di Kiwanis 
One Day. E partisipan- 
tenan a bisa ku nan a dis- 
frutá durante e akshon, 
kaminda nan a bini huntu 
den un esfuerso pa aportá 


na preservashon di mun- 
du. Kiwanis Club a bisa 
di ta gradisí tur esnan ku 
a partisipá den e akshon 
akí, tantu miembronan 
aktual komo posibel futu- 
ro miembronan pa e klup 
di servisio. 
Kiwanis One Day ta un 
manera pa miembronan di 
Kiwanis traha huntu pa 
hasi un impakto i mustra 
nan dedikashon pa me- 
horá e bida di otronan di 
un manera positivo. 


J.S.C. Construction B.V. 
ta buska 
- metselaar - tegelzetter - 
- timmerman 


-mester por pega bloki, tegel i hasi trabou di karpinté 


Pa mas inf. yama # 782-7213 


PENSAMENTU DI SIMAN 


“Pasobra Dios no ta inhustu pa lubidá boso trabou i e amor 
ku boso a mustra pa Su nòmber, dor ku boso a sirbi i 
ainda ta sirbi e santunan.” 
Dikon ta bon pa paga tinu riba e palabra di Dios aki! 
Pasobra: 
Hende tin e tendensia di pensa masha lihé ku e kosnan 
chikí ku nan ta hasi no tin masha balor. Kosnan manera 
eduká mucha, yuda ora mester di sirbi hende, tira bista 
riba nos bisiña òf koleganan, tambe paga tinu pa nos ta un 
persona yen di amor i pa no ta un persona ku tin hopi 
influensha. 
Anto pa bo wak.... e hendenan di mas importante den 
historia no tabata hòmbernan manera Julio Cesar òf Na- 
poleon Bonaparte. Pero tabata hendenan manera Martin 
Luther King i Madre Teresa. Eseinan nos por konsiderá 
komo e héroenan di bèrdat. Nan tabata esnan ku semper 
tabata para klá pa yuda hende den nesesidat. 
Pasobra den e reino di Dios hendenan ku ta sirbi ta esnan 
mas importante, no esnan ku ta wòrdu sirbí. 
Ounke ku ta importante pa vigilá bo mes frontera i wak te 
na unda bo por yega i tene tur kos na bista pa bo no 
surpasá bo propio nesesidatnan, Dios ta yama nos pa nos 
tin bon influensia riba e hendenan ku ta den nos besindario. 
Si nos hasié, E ora ei sigur sigur e efekto lo ta grandi. 
Piens’e un ratu! 
Rumannan.... mi ta spera ku e mensahe aki ta pone 
nos pensa kuantu balor nos tin komo hende. 
Felis siman. 30 òktober. 


Pa preis di pasashi mas abou 
Poko speransa konkreto 


Den kuadro di Kiwanis One Day 
Kiwanis Club Kralendijk a limpia kosta 


Sinembargo, e ministerio 
di infrastruktura i maneho 
di awa nunka a dediká a- 


tenshon serio na rekomen- 
dashonnan di e komishon. 

KRALENDIJK 
– 
Kuranderia popular, esta 
téknika i sabiduria di gran- 
dinan pa kura sierto en- 
fermedatnan, tantu físiko 
komo síkiko, ta sigui biba 
den e komunidat boneria- 
no. Ernest De Lannoy, Ma- 
vis Abrahams i Raimunda 
Martis a papia tokante nan 
práktikanan pa kura hende, 
hasiendo uso di yerbanan 
medisinal, durante ‘Nos 


Demonstrashon na ‘Nos Zjilea’ 
Kuranderia popular ta sigui biba na Boneiru 


Zjilea’ djasabra na Manga- 
zina di Rei. 
Bòi Antoin, investigadó 
kultural-históriko, a papia 
tokante un grupo di bolun- 
tario ku algun aña pasá, - 
nansiá pa UNESCO. Tabata 
na aña 2017 ku un grupo 
di algun persona a bishitá 
kuranderonan 
boneriano, 
manera Raimunda Martis, 
Ramona Vlijt, Ernest De 
Lannoy, Mavis Abrahams, 


miéntras ku a konsultá ko- 
nosedónan di yerba, mane- 
ra 
Filomena 
Beaumont, 
Petra Cicilia i Leticia Beau- 
mont. Ku e entrevistanan 
aki a traha un dokumental 
di video. Pa e dokumental a 
usa tambe material di archi- 
vo ku kuranderonan mane- 
ra Mercelina Ilario i Pana 
Egbrechts. Antoin a splika: 
“Tin dos diferente sorto di 
haladó, esta e haladó di en- 
fermedatnan síkiko i esun 
di enfermedatnan físiko. E 
haladónan síkiko hopi bia 
tabata usa pipa, sigá òf si- 
garia.” Raimunda Martis a 
splika kon el a siña pa bira 
haladó. Ernest De Lannoy a 
bisa ku den su famia sem- 
per tabatin kurandero. I na 
sierto momentu e tambe a 
skohe e kaminda aki. 
Mavis Abrahams di su 
parti a indiká ku ta orashon 


ta yuda un hende enfermo, 
tambe fe di e pashènt. 
Raimunda 
Martis 
a 
bisa ku e no ta huma pipa 


mas den su práktikanan di 
kuranderia. 
E ta hala e pashènt i ta 
usa orashon. 


Djaluna 30 òktober 2023 
11 


KRALENDIJK – E 
aña akí atrobe Stichting 
Lezen en Schrijven Bo- 
naire ta organisá un dia 
di lesa pa mucha nashonal 
na Boneiru. E aña akí e ta 


tuma lugá durante e siman 
di buki pa mucha djaweps 
16 di novèmber, di 9’or pa 
mitar di dies di mainta. E 
boluntarionan por lesa mei 
ora pa e muchanan den klas 


Buskamentu di pampuna 2023 


Ta buska boluntario pa 
lesa pa mucha 


i nan mes por determiná 
for di kua buki nan ta lesa. 
Sinembargo e buki mester 
ta sí adekuá pa e nivel di e 
alumnonan. Meskos ku e 
añanan anterior, ta bai lesa 
pa grupo 1 te 4 na Papia- 
mentu i pa grupo 5 te 8 na 
Hulandes. Na mes momen- 
tu ta bishitá tur skol básiko 
i pa esaki tin mester di mas 
di shen bo-luntario entu- 
siasmá. Pa lesadónan sin 
eksperensia, djabièrnè 10 di 
novèmber ti un workshop 
grátis. Eskritor di dosente, 
Monica Clarinda, ta bai 
duna tep kon por animá 
e muchanan. Mas infor- 
mashon subi lezenenschri- 
jvenbonaire@gmail.com, 
òf yama Darly Janga i Paul 
Ruijs na telefòn 599-782- 
4569 di Stichting Lezen en 
Schrijven Bonaire. 

KRALENDIJK – Tin 
un 
proyekto 
bunita 
ta 
kanando 
na 
Mangazina 
di Rei. Gonsalvo (Kòrá) 
Goeloe ku asistensia di 
Lorenzo Vlijt ta siñando 


Muchanan ta siña traha barí 
algun mucha kon ta traha 
e instrumènt musikal ko- 
nosí komo barí. Den pasado 
tabata traha barí di vários 
palu den naturalesa. Òf ta- 
bata usa barínan di palu den 


kua tabata importá vários 
produkto, manera ròm, pero 
esaki no ta sosodé mas. 
Gonsalvo Goeloe a sp- 
lika ku ta trata aki di un 
proyekto 
di 
Fundashon 
Mangazina di Rei, ku ta 
hasiendo mas proyekto ku e 
grupo di mucha aki. Awor 
ta trahamentu di barí ta tu- 


mando lugá. 
Goeloe a splika: “Awor 
nos ta usando palunan di 
palèt pa traha barí. Pues 
resiklahe. Nos ta siña e 
muchanan tur kos, kon ta 
buska rais di palu di kuida 
pa span e kueru riba e barí. 
Dentro di algun siman nan 
ta bai siña tambe kon ta 


kurti kueru di kabritu pa 
pone riba e barí.” 
Por konsiderá e proyekto 
aki ku esun di ‘Pone e barí 
rònka’ di algun aña pasá na 
Mangazina di Rei. Goeloe a 
splika ku e muchanan lo bai 
siña tambe kon toka i kanta 
barí. Idea ta pa nan presentá 
den n di aña. 

Ami ta kere fielmente ku 
mester kambia nòmber di 
Nina pa Chi Nini.... 


Awèl sí! Chi Nini kome lubidá. 
Bisa kos i despues lubidá. 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


DEN PASO DI 


BÒI 


Parse ku awor sí, porfin, e 
peso di skirbi pa korant ta ki- 
tando definitivamente for di mi 
lomba. A bira tempu. Manera 
mi a informá siman pasá kaba, 
Nathaly 
Evertsz-Ipcedencia 
definitivamente awor ta hefe 
di redakshon di BONERIA- 
NO. El a asumí e funshon aki 
despues di a move tres aña 
den periodismo boneriano, 
poniendo rèspèt tur kaminda. 
Nada di nònsens kuné. E ko- 
nosé su trabou bon. E ta pió 
ku un pitbul. Ora e kue algu 


tene, e no ta laga lòs fásil. 
Tene kuenta i tene kuidou 
kuné. Mi ta kontentu ku a sali 
un hende pa sigui tene prensa 
skirbí na Papiamentu na bida. 
Anto hende muhé. 


*** 
Awor mi por keda drumi 
un tiki mas lat mainta. Algu 
ku mi no sa hasi fásil. Mi ta- 
batin kustumber di lanta 5'or 
pa subi kòmpiuter i kuminsá 
traha artíkulo pa korant. Pero 
ainda tin e outomatismo den 


mi pa lanta 5'or. El a bira un 
adikshon. Kisas mi mester bai 
kek-af. Ken sa? 


*** 
Mi no ta bandoná BONERI- 
ANO kompletamente. Lo mi 
sigui guia Nathaly, kariñosa- 
mente yamá Netty, den e reto 
su dilanti. Nos tin kontakto 
diario ku otro. Mi mester hari 
tin biá ora ku e kontami di 
situashonnan pekuliar ku e ta 
topa den su trabou. Hende ku 
ta bisa kos, despues ta kam- 


bia deklarashon, reakshoná 
bisa ku nan no a bisa asina. 
Mi ta splik’é ku ta kosnan ku 
mi tambe a pasa aden duran- 
te mi karera di mas ku 45 aña 
den prensa. Mi ta spera ku 
Dios lo dunami sufisiente aña 
mas di bida pa mi skirbi tur 
loke m’a pasa aden den pren- 
sa boneriano komo skirbidó di 
korant. Tin biá e ta bunita, otro 
biá e ta kombertí den ‘thriller’. 


*** 
Wikènt mi tabata basta 
okupá. Djasabra mainta kue 
kaminda pa Rincon pa papia 
durante ‘Nos Zjilea’ na Man- 
gazina di Rei. Ménos mal ku 
tabata trata di un tópiko ku 
semper m’a gusta, esta kuran- 
deria popular. Ta un tópiko ku 
mi ta dominá hopi bon. Nos a 
traha un dokumental di video 
di 
kuranderia 
masoménos 
sinku aña pasá. E dokumen- 
tal aki a resultá un éksito 
enorme, tantu riba nos islanan 
komo na Cuba, na unda nos 
laga hende mir’é durante un 


presentashon den kuadro di 
‘Festival den Caribe’. 


*** 
Nos hendenan ta bayendo. 
Siman pasá dos palu grandi a 
kai, esta Ismael Soliana i Hil- 
do Cicilia. Mi tabata pegá ku 
tur dos. Hildo aki tabatin hopi 
afinidat pa mi manera di skirbi 
pa korant. El a bisa mi esaki 
tambe na vários okashon. E 
tabata kere den mi komo skir- 
bidó di korant. E por tabata 
sigur ku mi ta trese su opinion 
bon dilanti den korant. Esaki e 
tabata apresiá di mi. Ya for di 
tres aña asina kaba mi a sinti 
ku Hildo tabata sa ku e lo no a 
biba pa hopi aña mas. E taba- 
ta sinti su krekechénan. E ta 
un di e personanan ku e mes 
a pidi mi pa entrevist’é promé 
ku e muri. I nos a entrevistá 
na sigur tres okashon. Ta un 
hende ku lo mi no lubidá nun- 
ka mas. Un persona ku tabata 
para pa bèrdat i tabata bringa 
inhustisia! 
*** 


Djasabra mi a sinta ku algun mucha di Fundashon Kuchara pa splika nan kiko asi- 
na FuHiKuBo ta hasiendo. Ta difísil pa kapta atenshon di mucha. Pero mi a purba. 
Spera ku nan a komprondé. 


Siman pasá djabièrnè dos funshonario di GreenPeace 
tabata di bishita na FuHiKuBo. E hòmber ta abogado 
di GreenPeace. E señora ta trahando temporalmente 
na Bonaire pa GreenPeace. 

Tabatin un rei ku no taba- 
tin yu pa bira su susesor i el a 
pone un anunsio grandi den 
korant invitando pa solisitá 
adopshon den su famia. Taba- 
ta rekerí únikamente dos 
kondishon: stima Dios i stima 
e próhimo. 
Un mucha di kunuku taba- 
ta ke, pero no tabata tribi pa 
presentá su mes pasobra e 
tabata bisti na paña shushi. El 
a kuminsá traha, gana sèn, a 
kumpra paña nobo i a subi ka- 
minda pa purba ser adoptá dor 
di e famia di e rei. 
Ora ya e tabata yegando 
palasio, el a topa ku un pid- 
idó di limosna ku tabata tem- 
bla di friu. E hóben kunuke- 
ro a konmové i a dun’é su 
paña nobo. Bistí na paña 
shushi, lo a parse inútil kon- 
tinuá pero disidí terminá e 
biahe i a yega na e palasio. 
El a yega i tur e emplea- 
donan a chèrchè di dje. Fi- 
nalmente el a keda atmití na 
presensia di e rei. 
Kua no tabata su sorpre- 
sa ora el a mira ku e rei taba- 
ta e pididó di limosna riba 
kaminda i ku a bisti e pañan- 
an ku el a regal’é. 
E rei a baha di su trono, 
a brasa e hóben i a bis’é: “Bon 
bini , mi yu”. 
Dios Tata ta e rei ei ku a 
baha di su trono, a bisti su mes 
ku nos pañanan, nos karni i a 
bisa nos i ta sigui bisando nos: 
Bon bini, mi yunan. 
Hesus, e Dios ku a bira kar- 
ni, e Kristu, esun huntá, e Sal- 
bador, e hende pa otronan i e 
maestro, ta ser someté na un 


entrevista nobo dor di e re- 
porteronan di Jerusalén Post 
i di Soria Herald. 
Hesus, kiko Bo ta opiná 
di e 613 mandamentunan di 
Lei, kua ta esun mas impor- 
tante? 
Hesus tabata konosé e 
613 mandamentunan ei? Nos 
no sa. Sí nos sa ku, tin biaha, 
nos a lubidá riba algun di nan: 
e tabata kura riba djasabra, 
e tabata pordoná pikánan, e 
tabata kome sin laba man, el 
a laga su mes ser karisiá dor 


di un muhé pekador, E taba- 
ta permití pa su disipelnan lo 
no a yuna… 
Hesus tabata sa ku entre 
e 613 mandamentunan ei 
tabatin algun mas importante 
ku otronan. 
Hesus tabata sa ku entre 
e 613 mandamentunan ei 
tabatin un ku tabata asina im- 
portante ku maske ku lo a 
kumpli ku e 612 nan, si no a 


kumpli ku esaki, di nada lo a 
sirbi e kumplimentu di e 612 
nan. 
Hesus tabata sa ku su Tata 
ta amor, ku E a bini pa mustra 
nos amor den akshon i ku Spir- 
itu Santu ta e forsa di e amor 
den nos. 
I El a skohe dos teksto di e 
Palabra di Dios pa kontestá e 
reporteronan di e korantnan: 
“Lo bo stima Señor bo 
Dios”…Deuteronomio 6,5 i 
“Lo 
bo 
stima 
bo 
próhimo”…Levítiko 19,18 


“Hinter Lei i e Profetanan 
ta ser resumí den e dos man- 
damentunan aki. Den e úniko 
mandamentu aki. Kòrda e “im- 
ágen” di César den e monedan- 
an i e “imágen” di Dios den 
kada ser humano? 
Ta stima Dios den lo 
konkreto, lo palpabel i lo pal- 
pabel i visibel ta e ser humano, 
imágen di Dios, yu di Dios. E 


DI TRINTA DJADUMINGU SIKLO A 


Promé Lektura 
: Eksodo 22, 20-26 
Salmo 
: Salmo 18, 2-4. 47. 51 
Di dos Lektura 
: Tesalónika 1, 5c-10 
Evangelio 
: Mateo 22, 34-40 


originalidat i e novedat ku He- 
sus a introdusí den historia di 
religionnan i di hendenan taba- 
ta e dos mandamentunan aki 
den un. Hesus no a inventá 
nan, pero sí a uni nan den un 
so. 
Amor ta un, e ta úniko i e 
ta glorioso manera e kara di 
Dios. 
E kristian ya no ta biba bou 
di e signo di Aries o Piscis sino 
bou di e signo di e amor tal 
manera nos maestro Hesus a 
bib’é. 


E último tentashon de He- 
sus no tabata e amor di un 
muhé, su último tentashon 
tabata e krus i el a brasa e krus 
dor di amor pa nos. 
Dor di amor El a bira 
hende. 
Dor di amor El a bira obe- 
diente. 
Dor di amor El a pasa su 
bida hasiendo bon na esnan 
oprimí. 
Dor di amor El a drama su 
13 punto básiko pa keda positivo 


1. 
Siña bo wowonan pa rechasá kosnan negativo i atmirá esnan Positivo. 
2. 
Evitá di hiba kòmbersashonnan negativo ku ta generá energia Negativo 
3. 
Hasi bo dia i kada minüt di bo dia unu produktivo 
4. 
Si bo no tin nada bunita di bisa bo’n prekupá, usa e strategia di keda ketu 
5. 
Ignorá hendenan ku ta bisa bo ku bo no por 
6. 
No keda ku bo problemanan pasombra tin solushon 
7. 
Pordoná bo mes i pordoná tur ku un dia sin sa a heridá bo 
8. 
Fayo ta masha humano, p’esei nos mester lubid’é, siña for di dje i evitá di bolbe 
kometé eror 
9. 
No keda kòrda riba erornan ku bo a kometé ni esnan di otro 
10. No ta loke a sosodé ku bo ta importante pero importante ta e lokual ku bo a siña for 
di loke a sosodé ku bo 
11. 
Sea gradesido pa e hende ku segun abo ta un sumpiña den bo wowo pasombra e 
hende aki ta bisabo un kos ku inkonsientemente ku abo ta hasi robes. 
Sea konsiente di esaki 
12. Konta bo bendishonnan tur dia di nobo anto lo bo ripará ku bo ta bendishoná 
13. Tur opstákulo ku presentá, ta un oportunidat basta si bo sa kua ta e oportunidatnan 


sanger. 
Dor di amor El a keda den 
eukaristia. 
Dor di amor i pa stima nos 
El a duna nos e don di Spiritu 
Santu. 
Dor di amor i pa biba den 
amor E lo bini pa buska nos den 
e último suspiro di nos bida. 
Bida di Hesus no tin sentido 
sin e pashon i boluntat di stima. 
Beibel ta e karta di amor mas 
bunita ku nos tin, e ta e historia 
di amor, di un amor, di e gran 
amor di Dios. 
Boso lo bisa ku ya tur esei 
nos sa kaba. No a bisa nada 
nobo. O sea ku ya bo por pone 
e punto final. 
Stima ta dediká tempu na 
esun ku ta stima. 
Stima ta di ta na servisio di 
esun ku bo ta stima. 
Stima ta skucha e gritu di 
esun ku bo ta stima. 
Stima ta sakrifiká bo mes pa 
esun ku bo ta stima. 
Stima ta duna bida pa esun 
ku bo ta stima. 
Den e sosiedat den kua nos 
ta biba, amor a kombertí den 
un artíkulo di konsumo: amor 
di telenovela, amor di playboy, 
amor di fakansi, amor di un 
anochi… 
Amor den Iglesia i pa su 
siguidónan ta un responsabili- 
dat, responsabilidat di krese- 
mentu personal, di kresementu 
den e konosementu i den amor 
di Dios i di e rumannan. 
Únikamente esun ku laga 
Hesus drenta den su bida lo sa 
i por stima manera Hesus. 
Únikamente esun ku lag’é 
ser transformá dor di Spiritu 
Santu lo komprondé i sa na sti- 
ma manera Hesus. 


I N V I TA S H O N 


“Señor, mi kurason ta di legria pa Bo motibu, pasobra 
Abo a ponemi kana ku mi kara na laria atrobe.” 1 Samuel 
2,1 
Ku gran plaser Grupo Hòmbernan di Fortalesa den Kristu 
ta invitá nos hende hòmbernan na nos enkuentro di kada luna. 


Detayenan: 
Fecha: djaluna 6 di novèmber 2023 
Ora: 7:30 p.m. (mitar di 8 anochi) 
Lugá: misa Maria Auxiliadora (Sta. Maria) 


Amigu, kiko ta bal si bo risibí E palabra di Señor i bo no 
ward’E?? 


Komishon organisadó 

ARUBA 
STATIA/SABA/ST. MAARTEN 


PHILIPSBURG -- E 
kompania di aviashon WI- 
NAIR a risibí su di dos 
ATR 42-500, PJ-WIW, na 
aeropuerto di St. Maarten 
djabièrnè mainta. E avion 
nobo a yega nèt na un bon 
momento pa por kuminsá 
usa esaki pa temporada hal- 
tu, ku ta kuminsá novèm- 
ber. 
Hans van de Velde, di- 
rektor di WINAIR, a mus- 


tra su entusiasmo tokante e 
ekspanshon di nan ota. E 
promé ATR ku nan a risibí 
a na yüli ta operá bon i, se- 
gun e kompania di aviashon 
ta bisa, e pasaheronan ta 
kontentu ku e komodidat di 
e avion i e echo ku en ge- 
neral, nan ta bula na ora. 
Ku atkisishon di e di dos 
ATR, segun WINAIR ta 
bisa, nan por ofresé nan kli- 
entenan mas frekuensia pa 


nan destinashonnan, spe- 
sialmente Kòrsou, Aruba 
i Boneiru ta bai mira mas 
buelo. 
WINAIR 
durante 
e 
enkuentro a ekspresá su 
gratitut na e tim di proyek- 
to, spesíkamente Marco 
London, gerente di kon- 
tròl di kalidat di WINAIR 
i Michael Cleaver, lider di 
proyekto. Tambe a yama 
danki na na St. Maarten 
Civil Aviation Authority, 
pa nan dedikashon i trabou 
duru pa trese e di dos ATR 
den servisio. 
E ekspanshon akí ta 
pone St. Maarten den un 
bon posishon pa sigui krese 
ekonómikamente 
di 
un 
manera sostenibel. Klien- 
tenan por spera mas frekue- 
nsia pa nan destinashonnan 
i 
tarifanan 
kompetitivo. 
Pronto ta anunsiá mas deta- 
ye tokante e programashon 
nobo i tarifanan spesial. 


Djárason 25 di òktober den presensia di Gezaghebber, 
Jonathan Johnson, John Steven Kyle Buchanan, a ri- 
sibí su siudadania Hulandes. El a optené esaki a base 
di e opshon. Entidat Públiko Saba ta felisitá Buchanan 
pa e logro signifikativo akí. 


ORANJESTAD (EUX) 
– Statia ta e promé isla 
den Karibe Hulandes pa 
partisipá na inisiativa di 
UNICEF di mucha ami- 
kal, CFCI. Diputado Reu- 
ben Merkman, a risibí 
Sacha Bökkerink, hefe di 
programa di UNICEF Hu- 


landa, e siman ku a pasa 
pa marka e okashon spesial 
akí. 
Komisario di Gobièrnu, 
Alida 
Francis, 
anterior- 
mente a rma e akuerdo 
di koperashon, hasiendo 
Statia e promé munisipio 
Hulandes pa rma e CFCI. 


E akuerdo akí ta un paso 
importante dilanti e meta di 
e konvenshon internasho- 
nal di Nashonnan Uní riba 
e derecho di mucha pa de- 
saroyá ambiente amikal pa 
mucha. 
Dor di djòin e inisiativa 
akí, Statia ta demostrá su 
kompromiso pa bira un si- 
tio mas amikal pa mucha. 
E inisiativa akí di UNICEF 
ta ofresé hèrmènt pa imple- 
mentá derecho di mucha, 
tantu na manera di pólisa i 
den práktika. 
“Ta importante pa Sta- 
tia pa bira un parti di e 
inisiativa, 
pasobra 
nos 
muchanan mester tin un 
mihó inisio di bida, tin ak- 
seso na servisio di kalidat 
sosial, biba den siguridat, 
ambiente seif i limpi i un 


bida normal sin konfrontá 
eksplotashon, violensia i 
abuso. En korto, nan mester 
tin un chèns hustu den nan 
bida,” Diputado Merkman 
a bisa, siguiendo su reunion 
ku e osial di UNICEF. 
Diputado Merkman a 
agregá: “Nos ta kontentu 
ku Statia ta osialmente 


parti di e promé grupo di 
munisipio 
Hulandes 
pa 
djòin CFCI. 
Ya nos tin un grupo di 
partisipashon hubenil, pero 
e ta keda importante pa 
kontinuá mira djaserka e 
kondishonnan di bida di tur 
mucha i hubentut riba nos 
isla.” 


PHILIPSBURG 
– 
Konseho di Minister a bai 
di akuerdo ku e propo- 
sishon pa nombra Emiko 
Bird-Lake komo gober- 
nador interino di Sint 
Maarten. Bird-Lake a nase 
na 1971 na Sint Maarten. 
El a studia medisina na 
Universidat Leiden i a hasi 
su spesialisashon komo 
kardiólogo na Vrije Univer- 
siteit Medisch Centrum na 
Amsterdam. Aktualmente 
e ta traha komo kardiólogo 
na Sint Maarten Medi- 
cal Center i Saba Medical 
Center.Bird-Lake ta kordi- 
nadó di e seshon di kuido 
intensivo di Sint Maarten 
Medical Center. Banda 
di esei, e ta presidente 


òf miembro di diferente 
komishon i fundashon riba 
tereno médiko. Momentu 
ku ta nesesario, Bird-Lake 
ta remplasá gobernador 
Ajamu Bally. E goberna- 
dor di Sint Maarten ta rep- 
resentá Rei i den e funshon 
ei e ta hefe di e gobièrnu di 
Sint Maarten. Den e fun- 
shon ei e ta responsabel pa 
e ministernan. 


WINAIR a risibí su di dos 
avion ATR 


Siudadania Hulandes 


Bird-Lake gobernador 
interino 


Komo promé munisipio Hulandes 
Statia a firma programa di mucha 
amikal ku UNICEF 

ARUBA 
HULANDA 


DEN HAAG – Sí lider 
polítiko di VVD, Dilan Ye- 
silgöz, bira Promé Minister, 
e ta keda maksimal ocho 
aña. E ta haña ku Mark 
Rutte a keda sinta muchu 
hopi komo Promé Minister. 
Mirando bèk i ku e ko- 
nosementu di awor, Yesil- 
göz ta haña ku despues di e 
pandemia di Corona, mihó 
Rutte a pasa a batuta pa un 
otro. 
Rutte ta e promé mini- 
ster ku mas a sinta ku nun- 
ka, desde òktober 2010 e ta 
sintá. 
Yesilgöz ta haña Rutte 
un bon Promé Minister. 
“El a guia nos for di e krí- 
sis nansiero i e krísis di 


Corona. Pero komo ku el a 
sinta asina tantu, el a sòru 
ku D a pèrdè prol. “Bo 
no por spera ku un hende 
por mantené e pais huntu 
dor di skùif diferensianan 
un banda i despues ta bolbe 
trata na salba e partido.” 
Yesilgöz ke duna e 
votadó klaridat. Te asta sí 
e keda maksimal tres tér- 
mino di kuater aña komo 
Promé Minister. “Mi ta 
hañ’é hustu, sí mester yega 
asina leu, pa for di awor ya 
laga sa.” 
Yesilgöz ta pensa ku e 
preshon di tempu ta ten’é 
skèrpi. “Sí e no logra den 
dos término pa hasi loke 
nos ke, den tres término 


tampoko e ta logra. 
Sí a kaso a gabinete en- 
tre tempu tòg kai, e ora ei e 
término imponé no ta bini 
di un dia pa e otro. Pero e 
ta sí un posishon básiko. Lo 
mi haña esaki bon tambe 
pa e ministernan. E ora ei 
ta bini un periodo di sanger 
nobo.” 
Yesilgöz ta haña ku su 
partido e último añanan no 
tabata semper skèrpi. “Mi 
ta haña sí bo wak bèk, e 
kompromisonan ku nos a 
sera sí tabata di gran balor. 
Pero na sierto momentu nos 
por tabata mas skèrpi. Awor 
mi ke bolbe bini ku e sto- 
ria rekonosibel di VVD na 
mesa di negosashon.” 


Dilan Yesilgöz riba foto ku studiantenan despues di e debate di elekshon di College 
Tour. 


EINDHOVEN – Na 
Eindhoven a evakuá un 
pisina debí na huma den e 
edisio. Na e momentu ei 
tabatin un 250 hende asina 
presente den e edisio, Ir. 
Ottenbad na Vijfkamp- 
laan. E huma den e pisina 
tabata okashoná dor di un 
interupshon den e insta- 
lashon tékniko, Brantwer 
ta informá. Huntu ku un 
spesialista di instalashon, 
Brantwer a buska na e 
orígen eksakto di e inte- 


rupshon i e maneranan pa 
yuda esaki. 
A evakuá e landadónan 
den un kompleho deporti- 
vo den bisindario. A tene 
un parti di nan kayente ku 
deken di isolashon. 
Entre tantu e situashon 
ta stabil. Segun Brantwer 
ningun persona a resultá 
heridá i tampoko tabatin 
peliger pa e bisindario. Bou 
di guia e bishitantenan por 
a bolbe drenta e edisio pa 
kue nan kosnan. 


ZUID-HOLLAND 
– 
Durante un aksidente di 
tráko serio djasabra ano- 
chi entre kuater outo riba 
A59, morto a kai. Mas hen- 
de a resultá heridá. E ak- 
sidente a tuma lugá banda 
di 2’or na altura di Raams- 
donk. Un di e outonan a 
pega na kandela despues di 
e aksidente. Un helikòpter 


di trouma a baha riba e 
kaminda i tambe Brant- 
wer a yega na e sitio. Un 
outomobilista ku a muri 
ta un hòmber di 30 aña 
di Driebruggen den Zuid- 
Holland. E tabata drumi 
sin bida riba e kaminda 
banda di su outo ku daño 
pisá. Polis ta investigando 
ainda kiko presis a sosodé. 


GRONINGEN – Riba e 
kaminda provinsial N366 
na Nieuwe Pekela, Gronin- 
gen, un outo i un ambulans 
a dal kontra otro. Kuater 
persona a resultá heridá den 
e aksidente. 
Ainda no ta konosí kiko 
presis a sosodé. E ambulans 
tabata transportando un 
pashènt i tabata kore ku lus 
i sirena. Un otro ambulans 
a hiba e pashènt hospital. 
Polis ta investigá kousa 
di e aksidente. 


Dilan Yesilgöz: “Rutte a sinta muchu” 
“Mi ta keda maksimal ocho aña Promé Minister” 


Landadónan den friu despues 
di huma den pisina 


Aksidente serio ku morto i 
mas herido 


Kuater herido 
Outo i ambulans a dal 


J.S.C. Construction B.V. 
ta buska 
- metselaar - tegelzetter - 
- timmerman 


-mester por pega bloki, tegel i hasi trabou di karpinté 


Pa mas inf. yama # 782-7213 


“Pasobra Dios no ta inhustu pa lubidá boso trabou i e amor 
ku boso a mustra pa Su nòmber, dor ku boso a sirbi i 
ainda ta sirbi e santunan.” 
Dikon ta bon pa paga tinu riba e palabra di Dios aki! 
Pasobra: 
Hende tin e tendensia di pensa masha lihé ku e kosnan 
chikí ku nan ta hasi no tin masha balor. Kosnan manera 
eduká mucha, yuda ora mester di sirbi hende, tira bista 
riba nos bisiña òf koleganan, tambe paga tinu pa nos ta un 
persona yen di amor i pa no ta un persona ku tin hopi 
influensha. 
Anto pa bo wak.... e hendenan di mas importante den 
historia no tabata hòmbernan manera Julio Cesar òf Na- 
poleon Bonaparte. Pero tabata hendenan manera Martin 
Luther King i Madre Teresa. Eseinan nos por konsiderá 
komo e héroenan di bèrdat. Nan tabata esnan ku semper 
tabata para klá pa yuda hende den nesesidat. 
Pasobra den e reino di Dios hendenan ku ta sirbi ta esnan 
mas importante, no esnan ku ta wòrdu sirbí. 
Ounke ku ta importante pa vigilá bo mes frontera i wak te 
na unda bo por yega i tene tur kos na bista pa bo no 
surpasá bo propio nesesidatnan, Dios ta yama nos pa nos 
tin bon influensia riba e hendenan ku ta den nos besindario. 
Si nos hasié, E ora ei sigur sigur e efekto lo ta grandi. 
Piens’e un ratu! 
Rumannan.... mi ta spera ku e mensahe aki ta pone 
nos pensa kuantu balor nos tin komo hende. 
Felis siman. 30 òktober. 

ARUBA 
KÒRSOU 


WILLEMSTAD 
– 
Grupo di karnaval hubenil 
Groovy Kidz, a presentá 
na pueblo di Kòrsou nan 
trahe osial pa karnaval 
hubenil 2024 ‘Carnival in 
Bedrock’. 
Ku e trahenan akí e 
muchanan ta representá 
‘Pebbles i Bam Bam’, di 


e serie The Flinstones, ku 
un toke karnavalesko. 
Dirigentenan di e grupo 
ta sumamente agradesi- 
do na Janis di Hats o to 
Dreams, pa su aporte na e 
diseñonan. I tambe e tim 
kompleto di Groovy Kidz i 
tur sobra personanan ku a 
aportá di un òf otro forma. 


WILLEMSTAD 
-- 
esientemente Osina di 
Turismo di Kòrsou, CTB, 
kompañá pa 12 hotèl lokal, 
a organisá e evento ‘A taste 
of Curaçao’, un sena kom- 
biná ku presentashon pa un 
grupo di 50 agente di biahe 
na Hulanda. 
Meta di e evento ta pa 
duna e agentenan di biahe 
un aktualisashon di Kòrsou 
i di e produkto ku diferente 
di e hotèlnan lokal ta ofresé. 
E evento a tuma lugá na 


e restorant Mondi West, na 
Amsterdam. di konosido 
chefkok yu di Kòrsou, Jus- 
tin Niessen. 
Na yegada, e agentenan 
di biahe tabatin e oportuni- 
dat pa di forma informal 
sera konosí ku otro i ku e 
tim di Kòrsou. Seguida- 
mente kada hotèl a duna un 
presentashon 
informativo 
di e komodidatnan, servi- 
sionan i e tipo di kamber- 
nan ku nan tin pa ofresé pa 
hasi kada huéspet su esta- 


dia konfortabel i plasentero. 
Ku e informashon risibí e 
agentenan di biahe por in- 
formá nan klientenan mihó 
di tur e produktonan ku e 
diferente hotèlnan ta ofresé. 
E menú pa e sena a kon- 
sistí di diferente kuminda 
típiko di Kòrsou. Despues 
di preparashon di e sena, e 
kòki tambe a djòin e evento, 
pero komo DJ. 
A konkluí e evento ku un 
rifa kaminda e agentenan di 
biahe por a gana bòter reu- 
sabel i tambe estadia i trep 
di spònser pa algun di e ho- 
tèlnan presente. 
CTB ta gradisí tur e 
partnernan ku a forma 
parti di e evento, kualnan 
ta Blue Bay Curaçao Golf 
& Beach Resort, Courtyard 
by Marriott, Acoya Cura- 
çao Resort, Villas & Spa, 
LionsDive Beach Resort 
Curaçao, Curaçao Marriott 
Beach Resort, Zoëtry Cu- 
raçao, Resort & Spa, Sun- 
scape Curaçao Resort, Spa 
& Casino, Dreams Curaçao 
Resort, Spa & Casino, Re- 
naissance Wind Creek Cu- 
raçao Resort, Scuba Lodge 
Ocean Front Boutique Ho- 
tel Curaçao, Morena Resort 


Janthiel Beach Curaçao, 
Mangrove Beach Corendon 
Curaçao Resort, Curio by 
Hilton i e kompania Join 


Un toke di Kòrsou presentá 
na agentenan di biahe 


the Pipe na Hulanda, ku a 
ofresé e bòternan reusabel 
pa e rifa. 


Trahe karnaval 
Groovy Kidz 


WILLEMSTAD 
– 
Djasabra den oranan di a- 
tardi a risibí notikashon 
for di gerensia di prizòn ku 
un kliente di SDKK, den e 
kaso akí un hóben dama, a 
logra hui for di den e depar- 
tamento di hende muhé na e 
sentro penitensiario. 
Asina ku Minister Hato 
a risibí e notikashon, el a 


ordená un investigashon in- 
mediato i profundo, p’asina 
determiná kon e dama por a 
logra hui for di den SDKK. 
Ta trata di un hóben dama 
di inisialnan, N.L., kende 
awor outoridatnan polisial 
ta buskando di forma inten- 
sivo, di manera ku hustisia 
por logra pone man bèk 
riba dje. Apesar ku Kuerpo 


Polisial ya ta realisando un 
búskeda i ta investigando e 
kaso di huida aki di forma 
profundo. Ta hasi un ya- 
mada na komunidat, pa 
koperá ku polis i den kaso 
ku señalá e dama fugitivo, 
pa mèldu esaki mesora na 
Sentral di Polis via un dje 
numbernan di emergensia 
911/ 917. 


Dama detenido a 
hui for di prizòn 

KRALENDIJK--Di 
akuerdo ku informashon- 
nan di FFB ku ta e fede- 
rashon di futbòl Boneriano, 
a inisiá ku kurso pa Lisen- 
sia-D. 
Esaki a kuminsá ku hopi 
entusiasmo i dedikashon di 
e kursistanan. 
Ta great pa mira tantu 
persona motivá, entusiasmá 


Kursistanan a kuminsá kurso 
Lisensia D 


i inspirá pa sigui e kurso. 
Nan a kuminsá bon i 
esaki ta garantia pa un bon 
nal tambe di e kurso ku 
tur e kursistanan logrando 
esaki. 
Nos ta mirando ku poko 
poko pero sigur, nos ta lo- 
grando mas i mas pa ku e 
deporte rei futbòl di nos 
isla ku sigur ta riba e bon 


kaminda pa futuro. 
Foi nos futuronan te na 
e seniornan i tambe e ka- 
tegoria damas, por bisa di 
bèrdat ku nos futbòl ta riba 
e bon kaminda. 
Tin hopi trabou ta tu- 
mando lugá pa ku futbòl 
di nos isla, loke ta garantia 
tambe pa un enorme desa- 
royo pa futuro. 


K R A L EN DIJ K- -E 
klup di futbòl di Nort Saliña 
ku ta S Estrellas, n di si- 
man pasá den kontinuashon 
di kampionato futbòl di nos 
isla, kampionato di FFB, 


a gana di SV Uruguay di 
Nort Saliña ku skor di 4-2 i 
bai ku e 3 puntonan fo’i dje 
partido. 
E partido aki a tuma 
lugá djabièrnè siman pasá 


na Stadion Antonio Treni- 
dad na Rincon. 
E golnan di SV Estrel- 
las den e partido ta di Jason 
Sint Jago na di 
26 minüt di e partido, 


Estrellas 4-2 riba Uruguay 


Omar Semeleer na di 67 
minüt di e partido, Mayron 
Serberie na di 72 minüt di 
e partido i Dangelo Damas- 
cus na di 90 minüt di e par- 
tido. 


E golnan di SV Uruguay 
den e partido ta di Pedro 
Dory na di 36 minüt di e 
partido i Jurneth Clara ku a 
hinka su gol na di 42 minüt 
di e partido. 

K R ALENDIJK--E 
dos hungadónan Bottje 
Hiemstra i Sarah Rutters, 
a debutá den selekshon di 
futbòl di dama di nos isla 
siman pasá. 
Esaki di akuerdo ku 
informashonnan di e fede- 
rashon di futbòl di nos isla 
ku ta FFB. 
E 
hungadónan 
Bot- 
tje Hiemstra i Sarah Rut- 
ters, siman pasá a debutá 
den selekshon di futbòl di 
damas di nos isla, esaki 


K R A L E N D I J K - 
-Despues di vários luna di 
kurso i trabou riba tereno, 
11 entrenadó a nalisá e 
kurso pa Lisensia-B di 
Concacaf ku éksito.Esaki di 


akuerdo ku informashon- 
nan di e federashon di fut- 
bòl di nos isla ku ta FFB, ku 
sr. Ludwig “Luti” Balentin 
na kabes komo presidente 
di e federashon. Tres di nan 


a pasa e kurso ku éksito den 
e promé tanda. 
Ta trata di Anandko- 
emar Lalta, Fitzgerald Ce- 
cilia i Rilove Janga. 
E otro ochonan a pasa e 


Diesun entrenadó a logra Lisensia 
B di Concacaf 


kurso ku éksito awó. 
Ta trata di Terrence Da 
Costa Gomez, Mauricio 
Tobon, Jermaine Windster, 
Igmard Gijsbertha, Quin- 
tin Soleana, Roque Doma- 


cassé, Edison Beaumont i 
Nafthali Rier. 
FFB ta felisitá tur e en- 
trenadónan pa e bon trabou 
i ta balorá e esfuerso di tur 
kursista. 


K R A L EN DIJ K- -E 
hungadó Bibi Wijnschenk 
di nos selekshon di futbòl 


di dama, a hinka e promé 
gol di e selekshon, e gol di 
historia n di siman pasá pa 


e selekshon di Boneiru. 
E ta bira e promé go- 
liadó ku nos kamiseta di 
selekshon futbòl di dama di 
nos isla. 
Tabata tambe un bunita 
gol. 
Bibi den e partido a hun- 
ga un tremendo partido de- 
mostrando futbòl na nivel, 
loke tabata parti tambe di e 
viktoria di 3-1 di nos selek- 
shon riba e selekshon di 
dama di Aruba siman pasá. 
Aruba a hunga un tre- 
mendo partido i tabata di- 
lanti pero no a sa di wanta 
e atakenan di selekshon di 
Boneiru ku a buta enorme 
preshon riba e arko aruba- 
no, loke a kondusí tambe na 


ku éksito tambe den nan 
promé partido ku e selek- 
shon. 
Nan a debutá den e 
selekshon ku a gana di e 
fuerte ekipo di Aruba ku 
skor di 3-1 siman pasá aki 
na Boneiru. 
E di dos kompromiso 
di e dos timnan aki ta 
kumminsamentu di e si- 
man aki na Aruba, loke ta 
primintí di bira otro tre- 
mendo partido kuminsa- 
mentu di e siman aki. 


Bibi Wijnschenk ku gol di historia 


e viktoria boneriano ku a 
hunga un tremendo partido 
pa meresidamente tambe, 


gana e partido i bai tambe 
ku e 3 puntonan fo’i dje 
partido. 
Bottje i Sarah a debutá 

Un dje animalnan original di Boneiru ta yuana. Último añanan, debí ku hopi hende no ta kome yuana mas manera ántes, e populashon di 
yuana a krese drástikamente. Masha tiki hende ta drenta mondi ainda pa yag riba yuana, sea pa nan mes kome òf pa bende. Riba e foto aki 
por mira un yu di yuana, na Boneiru yamá djudju, ku tabata den palu na Mangazina di Rei djasabra. 


Dudju den tur su grandesa 


